b'\n_START_ARTICLE_\nNew Democratic Party\n_START_SECTION_\nHistorie\n_START_PARAGRAPH_\nNDP ble til i 1961 etter en sammensl\xc3\xa5ing mellom to tidligere sosialdemokratiske partier. Thomas Clement ble valgt til partiets f\xc3\xb8rste leder. Han satt tidligere som Premier i Saskatchewan, hvor han var den f\xc3\xb8rste sosialdemokraten til \xc3\xa5 styre i Nord-Amerika.\n_START_SECTION_\nStorhetstiden\n_START_PARAGRAPH_\nPartiet hadde sine beste \xc3\xa5r p\xc3\xa5 70 og 80-tallet da man hadde stor innflytelse i canadisk politikk. Selv om man ikke var i regjering var man i en meget viktig vippeposisjon som gjorde at Canadas liberale parti m\xc3\xa5tte g\xc3\xa5 til NDP for st\xc3\xb8tte. I denne perioden var Ed Broadbent leder for partiet. NDP gjorde sitt beste valg i 1988. \xc3\x85ret etterp\xc3\xa5 bestemte Broadbent seg for \xc3\xa5 trekke seg tilbake. _NEWLINE_Etter Broadbent trakk seg tilbake mistet partiet mye av statusen man hadde opparbeidet seg p\xc3\xa5 70- og 80-tallet. I 1993 gjorde man et katastrofevalg, og ble kraftig redusert. Man mistet ogs\xc3\xa5 kontrollen over flere av provinsene man hadde hatt styre i. Etter valget i 1993 har man gradvis kommet tilbake, men man er enda ikke der man var i 1988.'